ก๋วยเตี๋ยวมวล 
.
..
ร้านก๋วยเตี๋ยวเจ้าอร่อยอีกร้านแถวราษฎร์บูรณะ อยู่ในซอยสุขสวัสดิ์ 13 แยก 4 ใกล้ๆ ไปรษณีย์บางประแก้ว มีที่จอดรถ ร้านดูสะอาดสะอ้านใช้ได้  มีเมนูให้เลือกเยอะพอควรเลยทั้งก๋วยเตี๋ยวเย็นตาโฟ ก๋วยเตี๋ยวหมู ก๋วยจั๊บ เกี้ยมอี๋ เมนูข้าวก็มีข้าวหมูแดง-หมูกรอบ 
.
ร้านนี้ก็เป็นอีกร้านที่แวะมาฝากท้องอยู่บ่อยๆ เมนูเส้นที่เคยทาน ได้แก่ วุ้นเส้นโฟแห้งยำ, บะหมี่โฟแห้งยำ, บะหมี่แห้งยำ, เกี้ยมอี๋ต้มยำ, เกาเหลาต้มยำแห้ง, เกาเหลาโฟแห้ง เป็นต้น แต่ละชามเครื่องแน่น มีทั้งกุ้ง ปลาหมึก ลูกชิ้นปลา ลูกชิ้นกุ้ง ลูกชิ้นหมู หมูกรอบ เครื่องในหมู เกี๊ยวกรอบก็มา หมูแดงก็มี มีใส่แครอทซอยด้วย อิ่มอร่อยทุกชาม ทุกมื้อค้าบ